CELEX: 32007R1141
Language: lt
Date: 2007-10-01 00:00:00
Title: 2007 m. spalio 1 d. Komisijos reglamentas (EB) Nr. 1141/2007 dėl leidimo naudoti 3-fitazę (ROVABIO PHY AP ir ROVABIO PHY LC) kaip pašarų priedą (Tekstas svarbus EEE)

2.10.2007   
            
            
               LT
            
            
               Europos Sąjungos oficialusis leidinys
            
            
               L 256/17
            
         
      KOMISIJOS REGLAMENTAS (EB) Nr. 1141/2007
   2007 m. spalio 1 d.
   dėl leidimo naudoti 3-fitazę (ROVABIO PHY AP ir ROVABIO PHY LC) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti preparatą 3-fitazė, pagamintą iš Penicillium funiculosum (CBS 111 433) (ROVABIO PHY AP ir ROVABIO PHY LC), kaip pašarų priedą mėsiniams viščiukams, vištoms dedeklėms, nujunkytiems paršeliams ir penimoms kiaulėms, kuris turi būti priskirtas priedų kategorijai „zootechniniai priedai“.
            
         
               (4)
            
            
               Europos maisto saugos tarnyba (toliau – tarnyba) 2007 m. balandžio 17 d. ir 2007 m. kovo 22 d. nuomonėje padarė išvadą, kad preparatas 3-fitazė, pagamintas iš Penicillium funiculosum (CBS 111 433) (ROVABIO PHY AP ir ROVABIO PHY LC), neturi neigiamos įtakos gyvūnų sveikatai, žmonių sveikatai ar aplinkai (2). Ji taip pat padarė išvadą, kad tas preparatas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Tarnybos nuomonėje rekomenduojamos atitinkamos naudotojų saugos priemonės. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta Reglamentu (EB) Nr. 1831/2003.
            
         
               (5)
            
            
               Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. spalio 1 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Gyvūnų pašaruose naudojamų priedų, produktų ar medžiagų mokslinės grupės ir genetiškai modifikuotų organizmų mokslinės grupės nuomonė apie fermentinio preparato 3-fitazė, pagaminto iš Penicillium funiculosum (CBS 111 433) (ROVABIO PHY AP ir ROVABIO PHY LC), kaip mėsiniams viščiukams, vištoms dedeklėms, nujunkytiems paršeliams ir penimoms kiaulėms skirto pašarų priedo saugumą ir veiksmingumą pagal Reglamentą (EB) Nr. 1831/2003. Priimta 2007 m. balandžio 17 d. ir 2007 m. kovo 22 d. EMST leidinys (2007) 471, 1–29.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnumas yra 12 %
               
            
                  Zootechninių priedų kategorija. Funkcinė grupė: virškinimo stimuliatoriai.
               
            
                  4a1
               
               
                  Adisseo
               
               
                  3-fitazė
                  EC 3.1.3.8
                  (ROVABIO PHY AP ir ROVABIO PHY LC)
               
               
                  
                               
                           
                           
                              Priedo sudėtis:
                              3-fitazės, pagamintos iš Penicillium funiculosum (CBS 111 433) preparatas, kurio aktyvumas ne mažesnis kaip:
                              Kieto pavidalo: 2 500 RPU (1)/g
                              Skysto pavidalo: 1 000 RPU/ml
                           
                        
                               
                           
                           
                              Veikliosios medžiagos apibūdinimas:
                              3-fitazė, pagaminta iš Penicillium funiculosum (CBS 111 433)
                           
                        
                               
                           
                           
                              Analizės metodai (2)
                              
                              Kolorimetrinis metodas matuojant neorganinį fosfatą, fermento atpalaiduotą iš fitato substrato.
                           
                        
               
                  Mėsiniai viščiukai
               
               
                  —
               
               
                  350 RPU
               
               
                   
               
               
                  
                              1.
                           
                           
                              Priedo ir premikso vartojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Skirtas naudoti pašaruose, kuriuose yra daugiau kaip 0,23 % fitino, jungiančio fosforą.
                           
                        
                              3.
                           
                           
                              Nujunkytiems paršeliams, kurių kūno svoris yra iki 35 kg.
                           
                        
                              4.
                           
                           
                              Vartotojų sauga: tvarkant produktą reikia dėvėti kvėpavimo takų apsaugą, saugos akinius ir pirštines.
                           
                        
                              5.
                           
                           
                              Rekomenduojama dozė kilograme visaverčio pašaro:
                              
                                          —
                                       
                                       
                                          mėsiniams viščiukams: 350–500 RPU,
                                       
                                    
                                          —
                                       
                                       
                                          vištoms dedeklėms: 300–500 RPU,
                                       
                                    
                                          —
                                       
                                       
                                          nujunkytiems paršeliams: 250–500 RPU,
                                       
                                    
                                          —
                                       
                                       
                                          mėsinėms kiaulėms: 350–500 RPU.
                                       
                                    
                        
               
                  2017 10 22
               
            
                  Vištos dedeklės
               
               
                  —
               
               
                  300 RPU
               
               
                   
               
            
                  Nujunkyti paršeliai
               
               
                  —
               
               
                  250 RPU
               
               
                   
               
            
                  Mėsinės kiaulės
               
               
                  —
               
               
                  350 RPU
               
               
                   
               
            
         (1)  1 RPU yra fermento kiekis, atpalaiduojantis 1 mikromolį neorganinio fosfato per minutę iš natrio fitato substrato, esant tam tikroms sąlygoms (pH 5,5 ir 37 °C).
      
         (2)  Informacija apie analizės metodus pateikiama šiuo Bendrijos etaloninės laboratorijos adresu: www.irmm.jrc.be/crl-feed-additives